Ĉernobilo: 35 jarojn poste, la katastrofo daŭras en ŝoka neado
#000001
La 26an de aprilo 1986, la reaktoro N°4 de la ukraina centralo de Ĉernobilo eksplodis, kaŭzante la plej gravan nuklean akcidenton iam konatan. Ĝi ellasis radioaktivan nubegon, kiu atingis grandan parton de Eŭropo kaj Rusio. Centoj da miloj da personoj devis forlasi sian vivlokon. Ekskluda zono je 2600 km2 estis kreita. Sen la sindonemo de miloj da «likvidantoj», kiuj intervenis en la akcidentita centralo, la konsekvencoj de la akcidento estus eĉ pli katastrofaj.
#000002
35 jarojn poste, la katastrofo daŭras
#000003
Ĉernobilo ne estas evento el estinteco, la konsekvencoj de tiu akcidento daŭros post jarcentoj.
#000004
La radioaktiveco de cezio 137, ĉefa radioelemento ellasita kaj plu ĉeestanta en la grundoj, malpliiĝis nur duone. Pli ol 4 milionoj da personoj plu vivas en teritorioj alte infektitaj kaj devas konstante kontroli sian nutradon. La datumoj publikigitaj fare de belorusaj malsanulejoj montras ĉe la infanoj altan prevalencon de pluraj patologioj, interalie korvaskulaj malsanoj kaj denaskaj misformaĵoj.
#000005
Malgraŭ laŭdiroj pri naturo kiu reakirus floradon en la zono, la faŭno kaj flaŭro estas tuŝataj de la persistaj radiadoj, kaj montriĝas pli vundeblaj fronte al la incendioj kiel tiu, kiu detruadis 870 km2 en la printempo 2020, kaj kies flamoj preskaŭ atingis la centralon. Fine, 35 jarojn poste, kvankam giganta ĉirkaŭaĵo estis instalita super la eks-sarkofago, kiu minacis disfali, solvo ne ankoraŭ ekzistas por evakui la restaĵojn de bruligaĵo kaj koriumo enfositaj sub 4 000 tunoj da materialoj, kiuj estis uzitaj por haltigi la incendion.
#000006
Video : en Ukrainio, omaĝo al la viktimoj de la nuklea katastrofo
#000007
Kandeloj kaj rozoj memore al tiuj, kiuj mortis post la nuklea katastrofo de Ĉernobilo: ceremonio estis organizita dum la nokto de dimanĉo al lundo ĉe la memormonumento de la fajrobrigadistoj de Ĉernobilo en Slavutiĉ.
#000008
Tiu urbo estis konstruita post la dramo, 50 kilometrojn for de Ĉernobilo, norde de Ukrainio, por reloĝigi la 50 000 loĝantojn de Pripjato, kiuj vivis apud la centralo, kaj kiuj devis forlasi siajn hejmojn.
#000009
La kolektiĝo okazis precize je la 1a horo kaj 24 minutoj lundon matene. Tio fakte estas la horo, kiam okazis la eksplodo de la reaktoro N°4 de la centralo de Ĉernobilo, la 26an de aprilo 1986.
#000010
35 jarojn poste, la bilanco de la katastrofo plu estas pridiskutata. Inter pluraj miloj kaj pluraj dekoj da miloj da personoj, laŭ la taksadoj, mortis pro la konsekvencoj de la katastrofo kaj de la patologioj, kiujn ĝi kaŭzis.
#000011
1957 : la nuklea katastrofo en Majak, Sovetunio
#000012
Fukuŝimo: 10 jarojn poste, ekzistas «kronika, daŭra, gravega infektado por la planedo », asertas ĵurnalisto
#000013
Japanio: 75 jarojn poste, Hiroŝimo luktas kontraŭ forgeso
#000014
Irano: la kinisto Ĝafar Panahi, kiu komencis malsatstrikon, estis liberigita kontraŭ kaŭcio, post sep monatoj da malliberejo
Milito en Ukrainio: rusia misilo frapas loĝkonstruaĵon en Kramatorsko: almenaŭ du homoj mortis, kaj multaj civiluloj plu estas sub la ruinaĵoj
La Premio Olof Palme 2023 estas atribuita al ĉampioninoj pri Homaj rajtoj en Ukrainio, Turkio kaj Irano
La jaro 2022 finiĝis per pli ol 1 000 politikaj malliberuloj en la kubaj karceroj
Israelo-Palestino: Laŭ la ambasadorino de Palestino en Francio, « Kiam Benjamin Netanjahu konsentos pri duŝtata solvo », ni ĉeestos por fari pacon »
#000015
Japanio : memorinda tago por la lando, esperiga mesaĝo por la mondo
14an de novembro 2012 : Eŭropa ĝenerala striko
Japanio : la morteco ĉe la maljunuloj preskaŭ triobliĝis proksime de Fukuŝimo
Kvardek jarojn por malkonstrui Fukuŝimon.
Francio : maldungoj ĉe Leĵabi
#000017